తాజావార్తలు
ఫోర్టిస్‌ మోసం విలువ రూ.2,000 కోట్లు పైనే.. 
ముంబయి: ఫోర్టిస్‌ హెల్త్‌కేర్‌లో జరిగిన మోసం విలువ రూ.2,000 కోట్లకు పైమాటే ఉంటుందని సీరియస్‌ ఫ్రాడ్‌ ఇన్వెస్ట్‌గేషన్‌ ఆఫీస్‌ అధికారిక ఒకరు వెల్లడించారు. బయటకు చెబుతున్న రూ.403 కోట్ల కంటే ఎక్కువగానే ఫోర్టిస్‌ అవకతవకలు ఉంటాయని సెబీ కూడా భావిస్తోంది. ఇప్పటికే సెబీ రూ.500 కోట్లను సింగ్‌ బ్రదర్స్‌ వద్ద నుంచి వసూలు చేయాలని ఆదేశాలు జారీ చేసింది. అక్రమ మార్గాల్లో సంస్థ సొమ్మును ప్రమోటర్లు తమ కంపెనీలకు మళ్లించుకొన్నట్లు ఆరోపణలు ఎదుర్కొంటున్నారు.
ప్రధానంగా రాధ సోమి సత్సంగ్‌ బియస్‌ అధిపతి గురిందర్‌ సింగ్‌ థిల్లాన్‌, మాల్వీందర్‌, శివీందర్‌ల మాజీ సహచరుడు సంజయ్‌ గోద్వానీలపై ఆరోపణలు వస్తున్నాయి. ముఖ్యంగా ప్రమోటర్లకు చెందిన ఆరు కంపెనీలకు ఈ నిధులను మళ్లించినట్లు దర్యాప్తు వర్గాలు భావిస్తున్నాయి. ఈ నిధులు మొత్తం మళ్లీ మాల్వీందర్‌, శివీందర్‌లకు చేరినట్లు ఆరోపణలు వెల్లువెత్తాయి. దీనిపై దర్యాప్తు కొనసాగుతోంది.
Tags :